rlitschk/wikidir huggingface dataset:
Heinrich Vollers (* 19. Februar 1583 in Berne; † 1656 ok dor) weer en Huusmann in Schlüte, Organist un een von de eersten Chronisten von dat Ollnbörger Land. Na’n Dood von’n eersten Berner Organist Gert Vollers is sien Söhn Heinrich al mit 16 von’n Karkenraad as sien Nafolger wählt worrn. Dat Örgelspeel harr he al lehrt, as he noch Schöler von de Parrschool in Berne weer. De Vaagd Enke Stadländer harr em ok Ünnerricht in Arithmetik un Geodäsie geven. Tosätzlich to’n arvten Buurhoff un dat Organistenamt hett he bald noch mehr Opgaven övernahmen. Bi dat Vermeten von dat Stedingerland hett he dat över 500 Sieden lange Protokoll föhrt. 1609 is he as Karkenjuraat wählt worrn un hett en Reeg Johrteihnte lang de Karkenrekenböker schreven. 1619 is he as Rekenföhrer för all Amtsreken von de Graafschop Demost bestellt worrn. Blangen all düsse Opgaven hett Vollers en meist 1000 Sieden starke Kröönk von dat Stedingerland schreven un tosätzlich noch Gedichten un Leder. Vollers harr ut twee Ehn alltohoop 18 Kinner. Twee von siene Söhns weren Pastoorn un dree weren Organisten oder Raads- un Stadtmuuskanten. Vollers Schriften liggt vondaag in de Landsbibliothek Ollnborg, dat Staatsarchiv Ollnborg un to’n Deel ok in dat Archiv
Neet betekent Neet, Ei vun en Minschenluus, Neet, Element to’n Tosamenholen vun gröttere Dele, as bi’n Schippsbo, up Oostfreesch, sunnerlich in de westlichen Dialekten, heet neet soveel, as annerwegens nich, in de wecken Dialekte is neet (nejet, ne’et) en Adjektivform vun nee (nieg). Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Jan (oder Johannes) Fyt (oder Fijt; * 15. März 1611 in Antwerpen; † 11. September 1661 ok dor) weer en fläämschen Maler. He weer en Schöler von Frans Snyders un bet 1631 in Snyders sien Warksteed aktiv. 1629/1630 is Fyt in de Lukasgill opnahmen worrn. Von 1633 bet 1634 hett he Reisen na Paris un na Italien maakt. Estemeert worrn is he besünners för siene Jagdstilllevens. Ok Deerbiller, Frücht- un Blomenstilllevens höört to de Genres, de he geern maalt hett. Vaas mit Blomen un Spoors, ahn Johr, Museo Thyssen-Bornemisza, Madrid Jan Fyt. Mehr Biller, Videos oder Audiodateien to’t Thema gifft dat bi Wikimedia Commons. Normdaten: GND: 118694383 (OGND, AKS) | VIAF: 22410948 | Wikipedia-Personensöök
Johannes Ardüser (* 25. Februar 1585 in Davos; † 26. März 1665 in Zürich) weer en Swiezer Mathematiker un Festungsinschenör. Ardüser is 1585 in Davos boren un in dat Utland utbillt worrn. He stünn in neapolitaansche, veneziaansche, sweedsche un württembergsche Deensten. 1620 hett he „in Ansehung seiner Künste“ dat Börgerrecht von Zürich schenkt kregen. He hett Elisabetha Ziegler freet un is mit dat Projekteren von de drüdde Stadtbefestigung beopdragt worrn. De Bo von de Anlagen hett denn aver eerst 1642 anfungen. He harr dat Leid över den Bo toeerst tohoop mit Feldtüügmeester Johann Georg Werdmüller, later alleen. 1657 is he in’n Groten Raad von Zürich as Twölften von de Zunft zur Saffran opnahmen worrn. Ardüser hett Schriften to mathemaatsche un architektoonsche Themen schreven. Geometriae, theoricae et practicae: 12 Bücher. Zürich 1627. Geometriae, theoricae et practicae: Oder von dem Feldmässen. 14 Bücher. Zürich 1646. Architectura von vestungen: wie ein jeder platz auf ein neüe art zu bevestnen. 1651. Johannes Ardüser. Mehr Biller, Videos oder Audiodateien to’t Thema gifft dat bi Wikimedia Commons. Normdaten: GND: 121810356 (OGND, AKS) | LCCN: nr95039044 | VIAF: 79456803 | Wikipedia-Personensöök
Václav Karel Holan Rovenský (* 1644 in Rovensko pod Troskami; † 27. Februar 1718 op Borg Valdštejn bi Sedmihorek) weer en tschechschen Kumponist. Holan weer wohrschienlich op de Jesuitenschool in Jičín. Later weer he Organist un Kapellmeester in Rovensko, Turnov un Dobrovice. 1674 hett he en Reis na Room maakt, üm an de Prozession to dat Jubeljohr deeltonehmen. Üm 1680 rüm is Holan Organist un Dirigent op dat Prager Vyšehrad worrn. Hier hett he en Johannes- un en Matthäuspassion (1690 un 1692) un en Kantional (Capella Regia Musicalis, 1693–94) mit en poor hunnert Melodien kumponeert. 1694 hett sik Holan as Eremit in de Ruin von de Borg Valdštejn trüggtagen. Dor is he 1718 doodbleven. Jaroslav Bužga: Capella regia musicalis Václava Karla Holana Rovenského. In: Časopis Národního musea 124, 1955, ZDB 766596-9, S. 154–170. Jaroslav Bužga: Holan-Rovenský, představitel měšť anské hudební kultury koncem 17. století. In: Hudební věda 4, 1967, ISSN 0018-7003, S. 420–439 Bohumil Malotín: Václav Holan Rovenský a jeho kancionál. In: Miscellanea oddělení rukopisů a vzácných tisků 4, 1987, ZDB 1009872-0, S. 85–120. Normdaten: GND: 131986627 (OGND, AKS) | LCCN: no2004050423 | VIAF: 70078174 | Wikipedia-Personensöök
Paul Götz (* 1883; † 1962) weer en düütschen Astronom, de vör allen dör de twintig Lüttplaneten bekannt worrn is, de he opdeckt hett. Götz weer vun 1903 bit 1905 Helpsmann vun Max Wolf an de Landssteernwacht Heidelbarg-Königstuhl (Königstuhl-Observatorium) vun de Universität Heidelbarg, woneem he 1907 mit dat Thema „Untersuchungen über den Andromeda-Nebel“ sien Dokter maakt hett. 1909 publizeer he en Neeutgaav vun den Himmelsatlas Tabulae celestes vun Richard Schurig (1820–1896). De Asteroid (2278) Götz is na em sülvst nöömt worrn. Levensdaten na Lutz D. Schmadel, Dictionary of Minor Planet Names, Band 2, Springer 2012, Google books List vun de Dissertatschonen an de Landssteernwacht Heidelbarg-Königstuhl Lutz D. Schmadel: Dictionary of Minor Planet Names, 5. Oplaag, Rutgever: Lutz D. Schmadel, Springer Verlag, Berlin, Heidelbarg, 2003, ISBN 978-3-540-29925-7 (engelsch); online: link.springer.com Publikatschonen vun P. Götz in’t Astrophysics Data System Normdaten: GND: 1063212529 (OGND, AKS) | VIAF: 113151776791218010987 | Wikipedia-Personensöök
Mikołaj z Wilkowiecka (* 1524; † 1601 in Wieluń) weer en poolschen Paulinermönk un Schriever. Över de fröhe Tied von Mikołaj z Wilkowiecka is nix bekannt. Nich woneem he Theologie studeert hett un ok nich woneem un wannehr he ordineert worrn is. 1563 weer he Preddiger an dat Paulinerklooster op’n Skałkabarg in Krakau. Von 1566 af an hett he in Tschenstochau leevt un weer hier von 1579 af an Abt von dat Klooster von Jasna Góra. Üm 1580 is he Provinzial von’n Paulinerorden för Polen worrn. He is 1601 in dat Paulinerklooster von Wieluń doodbleven. Mikołaj z Wilkowiecka hett sik as Schriever von hagiograafsche Schriften un Preddigten vördaan. He gellt as Autor von de Historyja o chwalebnym Zmartwychstaniu Pańskim (Geschicht von dat herrliche Opstahn von uns Herrn), de op middelöllerliche Mysterienspelen baseert. Düt Wark is 1580–1582 in Krakau rutkamen. Nich kloor is, wat he dat Wark sülvs schreven hett oder dat blots bearbeidt un rutgeven hett. In dat 20. Johrhunnert is dat Wark von Leon Schiller wedder opdeckt un 1923 in Warschau op de Bühn bröcht worrn. En Adaptschoon von Kazimierz Dejmek is in de Johren 1960 un 1970 mehrmaals opföhrt worrn. Normdaten: GND: 102575339 (OGND, AKS) | LCCN: n85193589
Justus Gesenius (* 6. Juli 1601 in Esbeck bi Elze; † 18. September 1673 in Hannover) weer en düütschen Theoloog un Karkenleeddichter. Gesenius is 1601 in Esbeck as Söhn von’n Pastoor Joachim Gesenius boren. He hett 1618 an de Universität Helmstidde en Studium von de Theologie bi Georg Calixt anfungen un 1628 an de Universität Jena den Magister kregen. Gesenius weer von 1629 bet 1636 Pastoor an St. Magnus in Bruunswiek. Later is he tweten Hoffpreddiger an de Kathedraal in Hilmssen worrn un 1642 in Hannover Kunsistorialraad, eersten Hoffpreddiger un Generaalsupperndent von de Generaldiözees Calenberg. 1666 is ohe ok Generaalsupperndent von de Generaldiözees Grubenhagen worrn. 1646 hett Gesenius en Generalvisitatschoon dörföhrt un dorbi de allgemene Schoolplicht inföhrt. In dat sülve Johr hett he tohoop mit David Denicke dat Neu ordentlich Gesang-Buch för de private Andacht rutgeven, in dat dat eerste Maal öllere Leder von de Spraak her ümgestaltet worrn sünd un ut dat 1659 dat Hannöversche Sangbook för den Gottsdeenst vörgahn is. Na Gesenius is in Hannover-Kleefeld de Geseniusweg un in Esbeck de Geseniusstraat nöömt worrn. 1631: Kleine Katechismusschule, das ist kurzer Unterricht, wie die Katechismuslehre bei der Jugend und den Einfältigen zu treiben 1639: Kleine (später: kurze) Katechismusfragen über
Adam Adamandy Kochański (* 5. August 1631 in Dobrzyń nad Wisłą, Polen; † 17. Mai 1700 in Teplitz, Böhmen) weer en poolschen Mathematiker. Kochański weer op dat Gymnasium in Thorn un hett 1652 in Vilnius en Studium von de Philosophie, Mathematik, Physik un Theologie anfungen. Later hett he Ünnerricht op düsse Rebeden ünner annern in Florenz, Prag, Breslau, Mainz un Würzborg geven. 1677 is he in Warschau Hoffmathematiker un Bibliothekar von König Johann III. Sobieski worrn. Bekannt is vör allen siene 1685 utwickelte Negerungskonstrukschoon von Kochański, mit de en Quadraat kunstrueert warrn kann, dat meist de sülve Fläch hett as en geven Krink, also negerungswies en Lösung för de Quadratur von’n Krink dorstellt. Kochański hett sik ok mit de Problemen von de Konstrukschoon von mechaansche Klocken beschäftigt. Normdaten: GND: 120007312 (OGND, AKS) | LCCN: no99046782 | VIAF: 40198674 | Wikipedia-Personensöök
Giovanni Maria Galli da Bibiena (* 1625 in Bologna; † 21. Juni 1665 ok dor) weer en italieenschen Freskant, Tafelmaler un Bühnendekoratör. Giovanni Maria weer de Vader von Ferdinando un Francesco Galli da Bibiena un dormit Stammvader von de Familie Galli da Bibiena. De Maten von de Familie hebbt as Theaterarchitekten un Bühnendekoratöre an de bedüdensten Hööv in Europa arbeidt. Giovanni Maria weer en Schöler von Francesco Albani un hett as Albani sien Gehülp Fresken un Altarbiller schapen. He hett vör allen in Bologna arbeidt. Wolf Stadler u. a.: Lexikon der Kunst 5. Gal – Herr. Müller, Erlangen 1994, ISBN 3-86070-452-4, S. 9. Stadler: Lexikon der Kunst. S. 9. Normdaten: GND: 132518163 (OGND, AKS) | VIAF: 80715816 | Wikipedia-Personensöök
François Turrettini (* 17. Oktober 1623 in Genf; † 28. September 1687 ok dor) weer en Genfer reformeerten Theoloog ut de Genfer Theologenfamilie Turrettini. Turrettini is 1623 as Söhn von’n Genfer Theologieperfesser Bénédict Turrettini boren. He hett in Genf, Leiden, Utrecht, Paris, Saumur, Montauban un Nîmes studeert un is na siene Studien 1648 Pastoor in Genf worrn. 1653 is he Perfesser för Theologie an de Genfer Akademie worrn. Tohoop mit Johann Heinrich Heidegger hett he 1674 den Consensus Helveticus gegen Moyse Amyraut schreven. Wieldes he sülvs to de strenge calvinistische Orthodoxie höört hett, is sien Söhn Jean-Alphonse Turrettini tohoop mit Jean Frédéric Ostervald un Samuel Werenfels en Wegbereider von Pietismus un Opklärung worrn. Normdaten: GND: 119063476 (OGND, AKS) | LCCN: n85805483 | VIAF: 47563373 | Wikipedia-Personensöök
Abraham Diepraem (* 1622 in Rotterdam; † Juli 1670 ok dor) weer en hollandschen Maler. Diepraem weer Schöler von’n Maler Dirck Stoop, de em later in dat Atelier von’n Genremaler Hendrik Martensz. Sorgh vermiddelt hett. Aver ok dat Studeren (un Koperen) von Warken von Adriaen Brouwer hett Diepraem sien Arbeiden beinflusst. Mit 26 is Diepraem 1648 von de Malergill in Dordrecht as Maat opnahmen worrn. In Dordrecht hett Diepraem denn ok welke Johren leevt un arbeidt. Diepraem is 1670 in dat Spital in Rotterdam doodbleven un dor an’n 16. Juli begraven worrn. Diepraem sien künstlerisch Fröhwark is mit Jan Miense Molenaer un Hendrik Martensz Sorgh to verglieken. Ok wenn sien Arbeid good weer, kunn Diepraem in de Gesamtheit doch nich Adriaen Brouwer, Adriaen van Ostade un David Teniers den Jüngeren överdrepen. Arnold Houbraken hett em mit Frans Hals vergleken, aver in sien later Wark ok en untohoophängende Streekföhrung bemängelt un dat op Alkohol trüggföhrt. Abraham Diepraem. Mehr Biller, Videos oder Audiodateien to’t Thema gifft dat bi Wikimedia Commons. Normdaten: GND: 1235106268 (OGND, AKS) | LCCN: nr91035275 | VIAF: 14628385 | Wikipedia-Personensöök
Ferrante III. Gonzaga (* 4. April 1618; † 11. Januar 1678) weer von 1632 bet 1678 de Hartog von dat Hartogdom Guastalla. Ferrante is 1618 as Söhn von Hartog Cesare II. Gonzaga un Isabella Orsini boren. He hett an’n 23. Juni 1647 Margherita d’Este (1619–12. November 1692) freet, Dochter von Hartog Alfonso III. d’Este von Modena un Isabella von Savoyen (11. März 1591–22. August 1626). De beiden harrn söss Kinner, von de aver blots twee Döchter groot worrn sünd: Isabella († 1653) Rinaldo (1652–9. Oktober 1657) Cesare (1653–1666) Anna Isabella Gonzaga († 11. August 1703) ∞ 1670 Carlo IV. Gonzaga (1652–1708), Hartog von Mantua un Montferrat Maria Vittoria Gonzaga ∞ Vincenzo Gonzaga (1634–1714), Hartog von Guastalla siet 1692 Vincenzo († 1665/1666) Na’n Dood von Ferrante III. is dat Hartogdom Guastalla ünner Dwangsverwaltung stellt worrn. Eerst 1692 is dat an sien Swiegersöhn Vincenzo Gonzaga övergeven worrn. Normdaten: GND: 1015480314 (OGND, AKS) | VIAF: 180558885 | Wikipedia-Personensöök
Detlev von Ahlefeldt is de Naam von Detlev von Ahlefeldt († 1599), Herr op Osterrade un Haseldörp, Detlev von Ahlefeldt, Herr op Haseldörp, Haselau un Kaden, Detlev von Ahlefeldt, däänschen Offzeer, Diplomaat un Schriever, Detlev von Ahlefeldt, Doomherr von dat Doomkapittel von’n Lübecker Doom, Detlev von Ahlefeldt, däänschen Kamerherr un Landraad, Detlev Friedrich von Ahlefeldt (1686–üm 1745), Arvherr op Brodau un däänschen Generalmajor, Detlev Siegfried von Ahlefeldt (1658–1714), Herr op Brodau un Landraad. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Antimo Liberati (* 3. April 1617 in Foligno; † 24. Februar 1692 in Room) weer en italieenschen Musiktheoretiker, Sänger (Tenor), Organist, Kapellmeester un Kumponist. Na Johren as Sänger in Wien, güng Liberati na Room. Dor hett he toeerst Rechts- un Literaturwetenschoppen studeert, is denn aver na de Musik wesselt. To siene Lehrers hebbt Gregorio Allegri un Orazio Benevoli höört. Von 1661 af an weer he Tenor in de päpstliche Kapell, weer aver ok Organist un Kapellmeester an verschedene röömsche Karken. Liberati weer en Verfechter von’n röömschen Stil in de Traditschoon von Palestrina un kunn de ne’en Entwicklungen nix afwinnen. Dorüm weer he gegen de veneziaansche Oper un Claudio Monteverdi. Sien kumpositoorsch Wark mit Oratorien, Madrigalen un Arien is to’n groten Deel nich bewohrt bleven. Nableven sünd en Mess, veer Arien un een veerstimmig Laudate Dominum. Karl-Josef Kutsch, Leo Riemens: Großes Sängerlexikon. Unveränderte Auflage. K. G. Saur, Bern, 1993, Dritter Band Ergänzungsband, Sp. 583, ISBN 3-907820-70-3 Baumgartner, Barockmusik, 1981, S. 272, ISBN 3 7023 4002 5 Die Musik in Geschichte und Gegenwart, 1. Aufl., Bd. 8, Sp. 706 ff Antimo Liberati. Mehr Biller, Videos oder Audiodateien to’t Thema gifft dat bi Wikimedia Commons. Normdaten: GND: 1022153447 (OGND, AKS) | LCCN: n2009039959
Philips Angel is de Naam von Philips Angel (1616–1683), nedderlandschen Maler, Philips Angel (1618–na 1664), nedderlandschen Maler un Koopmann. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Philips Angel (van Middelburg) (* 14. September 1616 in Middelburg; † 22. Oktober 1683 ok dor) weer en nedderlandschen Stillleven-Maler. Angel weer villicht Schöler bi Francois Rijkhals (1600–1647) un is 1639 Maat von de Haarlemer Lukasgill worrn. 1643 is he Sekretär bi de Gill worrn. Von 1662 bet to sien Dood hett he wedder in Middelburg arbeidt. Üm un bi 30 Biller warrt em vondaag toschreven, de sik in dree Gruppen indelen laat: Interieurs von Ställ in Form von Stilllevens, as „ontbijties“ (Fröhstück) betekent Stilllevens mit deckte Disch un denn Stilllevens mit Fedderveh. Besünners de „onbijties“ staht in de Haarlemer Stillleventraditschoon un warrt as de besten Arbeiden von Angel ansehn. Scott A. Sullivan: The Dutch Gamepiece. Allanheld u. a., Totowa NJ 1984, ISBN 0-8390-0328-5. Sam Segal: Still-lifes by Middelburg painters. In: Noortje Bakker (Hrsg.): Masters of Middelburg. Exhibition in the honour of Laurens J. Bol. Waterman Gallery, Amsterdam 1984, ISBN 90-70598-03-5, S. 84–86. Philips Angel (van Middelburg). Mehr Biller, Videos oder Audiodateien to’t Thema gifft dat bi Wikimedia Commons. Normdaten: GND: 174176279 (OGND, AKS) | LCCN: nr93002962 | VIAF: 71519754 | Wikipedia-Personensöök
Jean Passerat (* 18. Oktober 1534 in Troyes; † 14. September 1602 in Paris) weer en franzööschen Schriever un Lyriker. Passerat hett an de Universität Paris studeert un denn toeerst an dat Collège de Plessis Ünnerricht geven. 1572 is he Perfesser för Latien an dat Collège de France worrn. He hett dor Kommentare to Catullus, Tibullus un Propertius un en poor latiensche Warken schreven, ünner annern de tweebännige Kalendae januariae et varia quaedam poemata, de 1606 in Druck gahn is. Bekannt is Passerat as Schriever von de Satire Ménippée (La Satyre Ménippée de la vertu du Catholicon d'Espagne) von 1594 worrn. As Lyriker hett he en poor beröhmte Gedichten schreven, ünner annern de Ode Du Premier jour de mai un de Villanelle J’ai perdu ma tourterelle. En bekannt polietsch Gedicht weer Sur la journée de Senlis. Normdaten: GND: 124650074 (OGND, AKS) | LCCN: nr93013937 | VIAF: 44309345 | Wikipedia-Personensöök
Paul Widerkehr (* 1580; † 1649) weer en Swiezer Künstler ut Bremgarten. Siene Arbeiden warrt to de Late Renaissance tellt. To siene Warken höört de Wandbiller in de Kark St. Leodegar in Schönenwerd ut dat Johr 1628 un de Fresken in’n Chor un in dat Hauptschipp von de Stadtkark St. Nikolaus von 1630 in Bremgarten. De Fresken sünd siet 1780 dör de Barockiserung von de Kark övermaalt un dör en Karkenbrand 1984 swoor beschädigt un in’n Chor sogor kumplett toschannen richt worrn. Arbeiden von em sünd ok in Klooster Hermetschwil to finnen. Beschreibung der Stiftskirche Schönenwerd Fresken der Gotik und der Renaissance (Stadtkirche St. Nikolaus)
Vinko (Vincenz) Jelić (egentlich Jeličić; * 1596 in Fiume; † na’n 24. Juli 1636 in Zabern) weer en kroaatsch-italieenschen Kumponist ut dat Barock. Jelić is 1606 mit sien Broder Peter Kapelljung von de Hoffkapell in Graz worrn, de ünner dat Leid von Matthia Ferrabosco stünn. Na 1609 is he as Diskantist in dat Ferdinandeum intreden un hett an en Gymnasium studeert. Later is he an de Universität Graz gahn un hett dor siene musikaalschen Studien bi Reimundo Ballestra foortsett. 1618 is he as Musiker (Tenorist un later Instrumentist) an’n Hoff von’n Broder von’n Kaiser, Arzhartog Leopolds V., Bischop von Straßborg un Passau, in Zabern nawiest. Von düsse Tied an hett he den Nanaam Jelić bruukt. 1618 is Jélic to’n Preester wieht worrn. De letzte bekannte Informatschoon över Jélic stammt ut en Koopverdrag von’n 24. Juli 1636, twee Daag bevör franzöösche Truppen in’n Dörtigjohrigen Krieg in Zabern inmarscheert sünd un den Oort kumplett tweislahn hebbt. Parnassia militia concertuum unius,....., op. 1, bestehend aus 24 geistlichen Konzerten und 4 Ricercari für Zink und Posaune (Straßburg, 1622). Arion Primus sacrorum concertuum unius,..... und Arion Secundus, bestehend aus 34 geistlichen Konzerten op. 2, (Straßburg, 1628) Arion Secundus psalmorum vespertinatorum..... op.3 (Straßburg, 1628) (nich kumplett
Nicolas Ager (ok d’Agerius; * 1568 in Itenheim, Elsass; † 20. Juni 1634 in Straßborg) weer en franzööschen Botaniker. Ager hett in Basel studeert, aver in Straßborg promoveert. Dor is he ok 1618 Perfesser för Medizin un Botanik worrn. He hett sik mit Zoophyten, Fragen von de Ernährung un psychische Krankheiten befaat. De Paederota ageria is na em nöömt. Theses physico-medicae de homine sano (1593) Disputatio de Zoophytis (1625) Disputatio de anima vegetativa (1629) De Vita et Morte und De nutritione. Hugh James Rose: AGER, or AGERIUS. in A New General Biographical Dictionary, Vol. I (AA-ANS), Richard Clay, London 1853, Sied 147, Google Books Normdaten: GND: 11627008X (OGND, AKS) | LCCN: n87885145 | VIAF: 3217482 | Wikipedia-Personensöök
Theodor Galle (döfft 16. Juli 1571 in Antwerpen; begraven 18. Dezember 1633 ok dor) weer en nedderlandschen Koppersteker ut dat Fröhbarock. Galle is 1571 in Antwerpen as Söhn von Philipp Galle boren. Sien Broder weer Cornelius Galle de Öllere. He güng na en Lehr bi sien Vader na Room, üm dor antike Denkmaals to studeren. Wat he dor sehn hett, hett he ünner den Titel „Imagines ex antiquis marmoribus, numismatibus et gemmis expressae“ rutbröcht. Later güng he trügg na Antwerpen, üm dor en Koppersteekhannel to bedrieven. Blangen Kopien von Peter Paul Rubens hett he ok egene Entwürfe herstellt, de he ünner den Titel „Speculum illustrium virginum“ un „Marienleben“ tohoopstellt hett. Wolf Stadler u. a.: Lexikon der Kunst 5. Gal – Herr. Karl Müller Verlag, Erlangen 1994, ISBN 3-86070-452-4, S. 6. Theodor Galle. Mehr Biller, Videos oder Audiodateien to’t Thema gifft dat bi Wikimedia Commons. Illustrium Imagines ex antiquis marmoribus, nomismatibus, et gemmis expressae: quae extant Romae maior pars apud Fulvium Ursinum , 1606, E-Book von de Universitätsbibliothek Wien (eBooks on Demand) Wolf Stadler: Lexikon der Kunst 5. 1994, S. 6. Normdaten: GND: 11912081X (OGND, AKS) | LCCN: no99065599 | VIAF: 51953651 | Wikipedia-Personensöök
Luis Mendez de Vasconcellos (* 1543 in Évora; † 7. März 1623 in Valletta) weer de 55. Grootmeester von’n Malteserorden op Malta. He is 1543 as Söhn von’n portugeeschen Aadligen Francisco Mendes de Vasconcelos un siene Fro Isabel Pais de Oliveira in Évora boren. He is in’n Malteserorden intreden un hett to de kastielsche Tung von’n Orden höört. Nadem de Grootmeester Alof de Wignacourt an’n 14. September 1622 doodbleven is, is he an’n 17. September to’n ne’en Grootmeester wählt worrn. He weer blots söss Maand in’t Amt bevör he in’n März 1623 sülvs doodbleven is. Normdaten: GND: 1157686427 (OGND, AKS) | LCCN: n80162310 | VIAF: 7443704 | Wikipedia-Personensöök
Robert Abbot (* 1560; † 2. März 1618) weer en engelschen Geistlichen. Na en poor Johren as Regius Professor of Divinity an de Universität Oxford weer Abbot von 1615 af an Bischop von Salisbury. He hett De suprema potestate regia (London 1616) schreven, en Apologie op de königliche Gewalt in’n Stuartschen Sinn. Robert Abbot is de Broder von George Abbot. Powicke & Fryde: Handbook of British Chronology. Second Edition, London, 1961, Sied 252 J. Parker (1831) The Oxford University Calendar 1831; W. Baxter, Oxford. James Bass Mullinger; Abbot, Robert (1560-1617) (DNB00) in dat Dictionary of National Biography, 1885-1900, Volume 01 op Wikisource. Abannan-Appletre op www.British-History.ac.uk; afropen an’n 1. Juni 2016. Normdaten: GND: 117761583 (OGND, AKS) | LCCN: n78064620 | VIAF: 30800436 | Wikipedia-Personensöök
Theodor Riphan (* 1577 in Neuss; † 14. Januar 1616 in Köln) weer Wiehbischop in Köln. Riphan keem ut Neuss un weer Perfesser von de Theologie in Köln. Dor weer he von 1604 bet 1605 ok Rekter von de ole Universität Köln. An’n 30. August 1606 is he to’n Titularbischop von Cyrene un Wiehbischop in dat Arzbisdom Köln maakt worrn. De Apostoolsche Nuntius Attilio Amalteo hett em an’n 13. März 1607 in’n Kölner Doom to’n Bischop wieht. 1616 hett he bi en Preddigt in de Kölner Raadskapell St. Maria in Jerusalem en Slaganfall hatt un is von de Folgen doodbleven. He is in de Kölner Parrkark St. Laurentius begraven worrn. Normdaten: GND: 119806223 (OGND, AKS) | VIAF: 37734583 | Wikipedia-Personensöök
Andreas Petermann is de Naam von Andreas Petermann (üm 1535–1611), düütschen Theoloog, Andreas Petermann (1649–1703), düütschen Mediziner un Philosoof, Andreas Petermann (* 1957), düütschen Radrennfohrer un Trainer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.